जागरण संवाददाता, फतेहपुर: कर्मचारी, शिक्षक, अधिकारी पुरानी पेंशन बहाली मंच की बैठक जिला विद्यालय निरीक्षक कार्यालय में हुई, जिसमें सोमवार को लखनऊ के ईको गार्डेन में होने वाले विशाल प्रदर्शन का हिस्सा बनने के लिए तैयारियों को अंतिम रूप दिया गया। जनपद के 16 स्थानों से 41 बसें रवाना होंगी, जिसमें हजारों की तादाद में शिक्षक, कर्मचारी व अधिकारी पेंशन बहाली की मांग को लेकर होने वाले धरने में हिस्सा लेने के लिए जाएंगे। मंच के जिला सह संयोजक विनोद कुमार श्रीवास्तव ने कहा कि एनपीएस का झुनझुना कतई नहीं स्वीकार किया जाएगा। तय किया गया कि जनपद के सभी 13 विकास खंड क्षेत्रों व ¨बदकी, सदर व खागा नगर क्षेत्र से 41 बसें जाएंगी। सभी बसें मुख्यालय से एक साथ रवाना होगी, इसके लिए जीआइसी में जाने वाले शिक्षक-कर्मचारियों को लंच पैकेट देने की भी व्यवस्था की गई है।